《和游归来园韵 其一》
宋代·廖行之

咄咄柴桑久卜邻，轩轩少室竟何人。一丘奇兴心犹远，千古论何迹未陈。

奋锸自随天地阔，园林好在岁时新。东风相逐经行处，花草禽鱼不计春。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。